**Zapisnik**  **2. redne seje Komisije za ocenjevanje kakovosti Fakultete za kmetijstvo in biosistemske vede**, ki je bila 2. 11. 2015, ob 9.00 uri, v zbornici fakultete.

**Prisotni:** mag. Andrej Vogrin, doc. dr. Jurij Rakun, Metka Šepič, Tanja Močenik mag. Ksenija Škorjanc

**Odsotni**: doc. dr. Marjan Janžekovič, študent Miha Ritonja

DNEVNI RED:

Ugotovitev sklepčnosti

1. Pregled in potrditev zapisnika prejšnje seje.

2. Anketa o zadovoljstvu zaposlenih.

3. Razno.

Predsednik Komisije za ocenjevanje kakovosti na FKBV je predlagal razširitev predlaganega dnevnega reda z novo točko 3. Študentska anketa pedagoškega dela.

Člani Komisije za ocenjevanje kakovosti Fakultete za kmetijstvo in biosistemske so se z razširitvijo dnevnega reda strinjali. Komisija je bila sklepčna in je lahko pričela z 2. redno sejo po razširjenem dnevnem redu.

Ad 1

Mag. Andrej Vogrin je prisotne seznanil s sklepi 1. redne seje Komisije za ocenjevanje kakovosti, z dne 12. 10. 2015.

**SKLEP 1:**

**Komisija za ocenjevanje kakovosti FKBV se je seznanila s sklepi zapisnika 1. redne seje Komisije za ocenjevanje kakovosti FKBV, z dne 12. 10. 2015 in ga soglasno sprejela. Objavljen bo na spletni strani fakultete.**

Ad 2

Komisija za ocenjevanje kakovosti na FKBV je pregledala vprašalnika o zadovoljstvu zaposlenih na fakulteti in posestvu. Vsi člani komisiji smo se strinjali, da anketna vprašalnika združimo, predvsem pa smiselno skrajšamo.

**SKLEP 2**

**Komisija za ocenjevanje kakovosti na FKBV je na osnovi predlogov članov komisije pripravila in oblikovala novo anketo o zadovoljstvu zaposlenih, tokrat skupno za zaposlene na fakulteti in posestvu, jo smiselno skrajšala in jo bo konec novembra 2015, izvedla med zaposlenimi.**

Ad 3

Predsednik Komisije za ocenjevanje kakovosti na Fakulteti za kmetijstvo in biosistemske vede je člane seznanil z rezultati ankete o pedagoškem delu. Člani komisije so o anketi razpravljali in na osnovi razprave sprejeli sklep:

**SKLEP 3**

**Komisija za ocenjevanje kakovosti na FKBV se je seznanila z anketo o pedagoškem delu. Komisija je bila mnenja, da na oceno pedagoškega dela učiteljev vpliva več dejavnikov in je zelo težko doseči realno oceno učiteljev. Komisija za ocenjevanje kakovosti na FKBV predlaga dekanu, da se pogovori z najslabše ocenjenimi predavatelji.**

Ad 4

Pod točko razno ni bilo razprave.

Komisija je sejo zaključila ob 10.00 uri.

Predsednik komisije:

mag. Andrej Vogrin

Zapisala:

mag. Ksenija Škorjanc